**Sajtóközlemény**

**Sikeresen zárult a Jász-Nagykun-Szolnok Megyei Kormányhivatal KÖFOP-1.0.0-VEKOP-15-2016-00046 jelű, „Hatósági eljárások és hatósági jogalkalmazási gyakorlat felülvizsgálata és egyszerűsítése” című projektje**

**2022/05/03**

*2022. április 28-án került sor a KÖFOP-1.0.0-VEKOP-15-2016-00046 számú,”Hatósági eljárások és hatósági jogalkalmazási gyakorlat felülvizsgálat és egyszerűsítése” című projekt online záró rendezvényére.*

A Jász-Nagykun-Szolnok Megyei Kormányhivatal, a Miniszterelnökség és a Kormányzati Informatikai Fejlesztési Ügynökség konzorciumi együttműködésében megvalósított projekt alapvető célja a közigazgatási hatósági eljárások bürokratikus elemeinek feltárása, azok megszüntetésének vizsgálata és megoldási javaslatok megfogalmazása, a hatósági eljárások ügyintézési határidejének csökkentése volt.

A Széchenyi 2020 program keretében megvalósított projektben sor került a közigazgatási hatósági eljárások különböző szempontú egyszerűsítési lehetőségeinek felmérésére, a jelentős adminisztratív terhet jelentő ügyek kiválasztására az újraszervezésére, átalakítására. A 3,437 milliárd forint vissza nem térítendő európai uniós támogatás segítségével a projektelemek többsége vonatkozásában módosításra kerültek a különböző – általános és ágazati – jogszabályi előírások, valamint egyes ügyintézési folyamatok elektronikus megoldásokkal való támogatása is megtörtént.

A fejlesztés eredményeként egyszerűsödtek és egységesítésre kerültek a közigazgatási hatósági eljárások, továbbfejlesztésre került a közigazgatási hatósági statisztikai rendszer elektronizáltsága, eszközbeszerzések szolgálták a hatósági ellenőrzési rendszer támogatását, kialakításra került az Országos Kereskedelmi Nyilvántartási Rendszer (OKNyiR) és a Közigazgatási Szankciók Nyilvántartása, megtörtént a Nemzeti Jogszabálytár Törvényességi Felügyelet Írásbeli Kapcsolattartás moduljának fejlesztése. A szervezetfejlesztésre irányuló projektelemek keretében módszertani anyagok kidolgozására, kormányhivatali szakértőképzésekre, szakmai rendezvények szervezésére, valamint szakmai tájékoztató anyagok készítésére is sor került.

A 2022. április 28-án lezajlott online záró rendezvényen köszöntőt mondott Dr. György István területi közigazgatásért felelős államtitkár. A projektben elért eredmények jelentőségéről beszélt Dr. Berkó Attila, a Jász-Nagykun-Szolnok Megyei Kormányhivatal kormánymegbízottja, míg a konkrét tevékenységek és fejlesztések bemutatása Dr. Galyas-Demkó Ágnes projektmenedzser, Dr. Varga Csaba, a Miniszterelnökség Hatósági Ügyekért Felelős Helyettes Államtitkárság Hatósági Szakigazgatási Főosztályának vezetője, valamint Juhász Judit, a Kormányzati Informatikai Fejlesztési Ügynökség Minőségbiztosítási Főosztályának vezetője előadásában hangzottak el.

A projektről bővebb információt a <https://www.kormanyhivatal.hu/hu/jasz-nagykun-szolnok/hirek/kofop-1-0-0> oldalon olvashatnak.

**További információ kérhető:**

Horváth Anikó, projektmenedzser

horvath.aniko@jasz.gov.hu, Tel: +36 30 628 0975